Sepp Blatter
Joseph ”Sepp” Blatter (s. 10. maaliskuuta 1936 Visp, Sveitsi) on sveitsiläinen urheiluvaikuttaja, joka toimi 1998–2015 kansainvälisen jalkapalloliitto Fifan puheenjohtajana. Hänet valittiin neljä kertaa jatkokaudelle, mutta vuonna 2015 hän joutui jättämään paikkansa korruptioskandaalin takia. Blatter toimi ennen Fifan puheenjohtajuutta muissa urheilutehtävissä ja myös Fifan pääsihteerinä. Blatterin aikana Fifan talous on kasvanut huomattavasti ja jalkapallon MM-kilpailut viety ensimmäisen kerran Aasiaan, Afrikkaan, Venäjälle ja arabimaahan. Korruption vuoksi hän joutui syrjään järjestön johdosta ja hän sai kahdeksan vuoden toimintakiellon jalkapallon parissa.
Seppo Lehto
Seppo Olavi Lehto (s. 6. syyskuuta 1962) on tamperelainen äärioikeistolaiseksi luonnehdittu verkkokirjoittaja. Hän on 1990-luvulta alkaen vaatinut muun muassa Karjalan palauttamista Suomelle ja arvostellut Venäjän hallitusta. Lehto on kutsunut itseään maahanmuutto- ja islamkriitikoksi. Hän on saanut toiminnastaan useita tuomioita, joista ankarin on vuonna 2008 langetettu kahden vuoden ja neljän kuukauden ehdoton vankeus ja vahingonkorvaustuomio törkeistä kunnianloukkauksista, kiihottamisesta kansanryhmää vastaan ja uskonrauhan rikkomisesta.